Der skal spares ca. tre mio. kr. i Frederikshavn Kommune. Socialudvalget havde indstillet til, at man sparede pengene på blandt andet rengøringen for ældre. Men det bliver nu droppet igen. Det er Socialdemokraterne, der har besluttet, at pengene ikke skal komme fra socialudvalget. - Pengene skal stadig spares, men det bliver ikke på socialområdet, siger borgmester Erik Sørensen til TV2/NORD. Dermed får de ældre i kommunen stadig den samme mængde rengøring, som tidligere. Derimod kan andre udvalg se frem til at sparekniven i stedet. På et byrådsmøde i aften vil det blive drøftet, hvor pengene i stedet skal findes. - Besparelserne må ikke ramme borgerne direkte, siger Erik Sørensen. - Derfor skal vi se på, hvor pengene kan spares så det rammer så få som muligt, slutter borgmesteren. Se mere om sagen kl. 19.30 i aften.

Opsummering:
De tre mio. kr. der skal spares i Frederikshavn Kommune kommer alligevel ikke til at berøre ældreområdet.